《送一彻二公再参无际和尚》
宋代·释广闻

两公未见无际前，谓从本有成话堕。两公既见无际后，谓是不同成两个。

明知见与未见时，苍龙终不澄潭卧。云岩晚归玲珑岩，老儿家有弥天祸。

口皮边禅惯卖弄，动辄引人入荒草。不知两公竟何意，春风又问东南道。

贫思旧债济北驴，再欲一顿憨作么。当时失却一只眼，赋过关门夹山老。

后三十年有话在，珍重此行休放过。

作者简介：释广闻（一一八九～一二六三），赐名佛智，号偃溪，俗姓林，侯官（今福建福州）人。年十五从智隆于宛陵光孝寺。十八受具戒。八年，住育王山广利禅寺。十一年，住净慈报恩光孝禅寺。宝祐二年（一二五四），住景德灵隐禅寺。四年，住径山兴圣万寿禅寺。景定四年卒，年七十五。为南岳下十八世，浙翁琰法嗣。有《偃溪广闻禅师语录》，收入《续藏经》。事见《语录》及所附林希逸撰《塔铭》。　释广闻诗，以辑自《语录》者及其中单编之诗依原卷次编为两卷。